สรุปภาวะตลาดต่างประเทศ ประจำวันที่ 12 พ.ค. 2566
สรุปภาวะตลาดต่างประเทศ ประจำวันที่ 12 พ.ค. 2566
สรุปภาวะตลาดต่างประเทศ ประจำวันที่ 12 พ.ค. 2566
15 พ.ค. 2566

ดัชนีดาวโจนส์ตลาดหุ้นนิวยอร์กปิดลดลงเล็กน้อยในวันศุกร์ (12 พ.ค.) นำโดยหุ้นขนาดใหญ่ซึ่งปรับตัวลงหลังจากทะยานขึ้นในช่วงที่ผ่านมา โดยถูกกดดันจากการเปิดเผยข้อมูลที่บ่งชี้ว่าความเชื่อมั่นผู้บริโภคสหรัฐลดลงสู่ระดับต่ำสุดในรอบ 6 เดือน
ทั้งนี้ ดัชนีเฉลี่ยอุตสาหกรรมดาวโจนส์ปิดที่ 33,300.62 จุด ลดลง 8.89 จุด หรือ -0.03%, ดัชนี S&amp;P500 ปิดที่ 4,124.08 จุด ลดลง 6.54 จุด หรือ -0.16% และดัชนี Nasdaq ปิดที่ 12,284.74 จุด ลดลง 43.76 จุด หรือ -0.35%
ตลาดหุ้นยุโรปปิดบวกในวันศุกร์ (12 พ.ค.) โดยได้แรงหนุนจากการเปิดเผยผลประกอบการที่สดใสของบริษัทริชมอนด์ และการปรับตัวขึ้นของหุ้นกลุ่มพลังงาน ขณะที่นักลงทุนประเมินข้อมูลเงินเฟ้อจากฝรั่งเศสและสเปนเพื่อหาสัญญาณบ่งชี้เกี่ยวกับแผนการของธนาคารกลางยุโรป (ECB) ที่จะปรับขึ้นอัตราดอกเบี้ยต่อไป
ทั้งนี้ ดัชนี STOXX 600 ปิดที่ 465.49 จุด เพิ่มขึ้น 1.87 จุด หรือ +0.40%
ดัชนี CAC-40 ตลาดหุ้นฝรั่งเศสปิดที่ 7,414.85 จุด เพิ่มขึ้น 33.07 จุด หรือ +0.45%  ดัชนี DAX ตลาดหุ้นเยอรมนีปิดที่ 15,913.82 จุด เพิ่มขึ้น 78.91 จุด หรือ +0.50% และดัชนี FTSE 100 ตลาดหุ้นลอนดอนปิดที่ 7,754.62 จุด เพิ่มขึ้น 24.04 จุด หรือ +0.31%
ตลาดหุ้นลอนดอนปิดบวกในวันศุกร์ (12 พ.ค.) โดยได้แรงหนุนจากการปรับตัวขึ้นของหุ้นกลุ่มเฮลท์แคร์และกลุ่มพลังงาน หลังราคาน้ำมันฟื้นตัว และหุ้นแกล็กโซสมิทไคล์น (GSK) พุ่งขึ้น ขณะที่ข้อมูลบ่งชี้ว่า เศรษฐกิจของอังกฤษขยายตัวเล็กน้อยไตรมาสแรกของปีนี้
ทั้งนี้ ดัชนี FTSE 100 ตลาดหุ้นลอนดอนปิดที่ 7,754.62 จุด เพิ่มขึ้น 24.04 จุด หรือ +0.31% หลังปรับตัวลง 3 วันติดต่อกัน
สัญญาน้ำมันดิบเวสต์เท็กซัส (WTI) ตลาดนิวยอร์กปิดลดลงในวันศุกร์ (12 พ.ค.) โดยถูกกดดันจากการเปิดเผยผลสำรวจที่บ่งชี้ว่าความเชื่อมั่นของผู้บริโภคสหรัฐลดลงในเดือนพ.ค.
ทั้งนี้ สัญญาน้ำมันดิบ WTI ส่งมอบเดือนมิ.ย. ลดลง 83 เซนต์ หรือ 1.17% ปิดที่ 70.04 ดอลลาร์/บาร์เรล และปรับตัวลง 1.8% ในรอบสัปดาห์นี้เป็นสัปดาห์ที่ 4 ติดต่อกัน
ส่วนสัญญาน้ำมันดิบเบรนท์ (BRENT) ส่งมอบเดือนก.ค. ลดลง 81 เซนต์ หรือ 1.08% ปิดที่ 74.17  ดอลลาร์/บาร์เรล และปรับตัวลง 1.5% ในรอบสัปดาห์นี้เป็นสัปดาห์ที่ 4 ติดต่อกัน
สัญญาทองคำตลาดนิวยอร์กปิดลบในวันศุกร์ (12 พ.ค.) เนื่องจากการแข็งค่าของดอลลาร์ยังคงเป็นปัจจัยกดดันตลาด ขณะที่นักลงทุนจับตาความคืบหน้าในการเจรจาปรับเพิ่มเพดานหนี้ของรัฐบาลสหรัฐ ซึ่งหากไม่มีการปรับขึ้นเพดานหนี้ สหรัฐอาจผิดนัดชำระหนี้ในวันที่ 1 มิ.ย.
ทั้งนี้ สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 70 เซนต์ หรือ 0.03% ปิดที่ 2,019.80 ดอลลาร์/ออนซ์ และในรอบสัปดาห์นี้ สัญญาทองคำลดลงเกือบ 0.3%
สัญญาโลหะเงินส่งมอบเดือนก.ค. ลดลง 27 เซนต์ หรือ 1.11% ปิดที่ 24.154 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 38.00 ดอลลาร์ หรือ 3.44% ปิดที่ 1,067 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 40.20 ดอลลาร์ หรือ 2.6% ปิดที่ 1,513.80 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กในวันศุกร์ (12 พ.ค.) ขณะที่นักลงทุนเข้าซื้อดอลลาร์ในฐานะสกุลเงินปลอดภัย หลังสหรัฐเปิดเผยผลสำรวจความเชื่อมั่นผู้บริโภคลดลงเกินคาด และนักลงทุนวิตกเกี่ยวกับปัญหาเพดานหนี้ซึ่งอาจทำให้สหรัฐผิดนัดชำระหนี้อย่างเร็วที่สุดในวันที่ 1 มิ.ย.นี้
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.62% แตะที่ระดับ 102.6852
ดอลลาร์สหรัฐแข็งค่าขึ้นแตะ 135.6600 เยน ในวันศุกร์ (12 พ.ค.) จากระดับ 134.5150 เยนในวันพฤหัสบดี (11 พ.ค.), ดอลลาร์สหรัฐแข็งค่าขึ้นแตะ 0.8979 ฟรังก์สวิส จากระดับ 0.8943 ฟรังก์สวิส, ดอลลาร์สหรัฐแข็งค่าแตะ 1.3561 ดอลลาร์แคนาดา จากระดับ 1.3489 และดอลลาร์สหรัฐแข็งค่าขึ้นแตะ 10.3882 โครนาสวีเดน จากระดับ 10.3322 โครนาสวีเดน
ยูโรปรับตัวลงสู่ 1.0854 ดอลลาร์สหรัฐในวันศุกร์ จากระดับ 1.0918 ดอลลาร์ในวันพฤหัสบดี และปอนด์ร่วงลงแตะ 1.2449 ดอลลาร์สหรัฐ จการะดับ 1.2512 ดอลลาร์